**Petale de... vise!**

*Roxana.c*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Inalt și semănând cu unul

din serialele turcești

burlacul (încă)de la unu

stârni emoții nefirești

vecinei mele Ceopatra

ce povestea la o cafea

că parcă și-ar dori a patra

căsătorie, de-ar avea

și el intenții similare...

dar asta încă e mister.

"Vezi, ne întâlnim din întâmplare

pe scări, și parcă-s scări spre cer...

I-am dat - mă știi că-s generoasă -

zacuscă, gemuri, prăjituri.

Singurătatea, off, apasă!

I-am dat sarmale, murături,

și, scumpul, cu ce ochi privește

spre chec, clătite, cozonac.

Sfios ofeaza, se foiește...

De, ce să mai vorbim, îi plac!"

Si cum vorbea așa vecina

bătu la ușă cel visat

cu brațe de buchete pline

de-un roș adânc și parfumat

și repede le-a pus pe masă!

Fugi pe hol, se-ntoarse iar

cu flori, flori, flori! întreagă casă

părea al rozelor altar!

Dintre petalele de vis

spre Cleo aruncă priviri :

- Ajung, matuso? Mi-ai promis

că-mi faci peltea de trandafiri!